laion/Wikipedia-Exotic huggingface dataset:
ברבי: מגע של קסם

ברבי: מגע של קסם (באנגלית: Barbie: A Touch of Magic) היא סדרת טלוויזיה אמריקאית-קנדית בהנפשה ממוחשבת, מסוגת קומדיה, פנטזיה והרפתקאות, אשר פותחה על ידי אן אוסטן, בוימה על ידי סקוט פליידל פירס והופקה על ידי Mattel Television,‏ Mainframe Studios ו-Litton Entertainment. הסדרה משמשת כהמשכון לסדרות "ברבי: הרפתקאות בבית החלומות" ו"ברבי: הכי טוב בשתיים", כאשר כולן מבוססות על בובת הפלסטיק "ברבי" המיוצרת על ידי חברת הצעצועים האמריקאית "מאטל". בכורת הסדרה הייתה באוסטרליה, בה כל הפרקים הופצו ביוטיוב ב-27 ביולי 2023. בקנדה הסדרה שודרה לראשונה ב-4 בספטמבר 2023 בערוץ Treehouse TV. בארצות הברית הסדרה הופצה בשירות הסטרימינג נטפליקס, כאשר העונה הראשונה עלתה ב-14 בספטמבר 2023 והשנייה עלתה ב-18 באפריל 2024. בישראל הסדרה החלה את שידוריה בדיבוב עברי באוקטובר 2023 בערוץ ZOOM TOON מבית ערוץ זום. לסדרה הופקו שתי עונות שכל אחת מהן כוללת 13 פרקים באורך 23 דקות. בין הפצת שתי העונות יצא ב-14 במרץ 2024 הסרט "ברבי וסטייסי להצלה" (בישראל שודר ב-17 באוגוסט 2024) הלוקח חלק בסדרת הסרטים "ברבי" ומתרחש באותו יקום. בהשראת הסדרה נוצרו שלל מוצרים הכוללים בובות, צעצועים ו-DVD. ב-1 בנובמבר 2024 צפויה להתחיל סדרת המשך בשם "תעלומות ברבי: מרדף הסוס הגדול". העלילה מתרחשת כשנה לאחר אירועי הסדרה "ברבי: הכי טוב בשתיים". בסדרה זו ברבי ממאליבו וברבי מברוקלין מוצאות פגסוס קסומה בשם פגי, אותה הן מנסות להחזיר לביתה בזמן שהן מגנות עליה מפני רוקי הגליף ולטאה מרושעת בשם ויל. במהלך הסדרה המשפחה והחברים של הברביות עוזרים להן במשימה, בעוד שכולם עוברים הרפתקאות קסומות יחד עם פגי. ברבי "מאליבו" רוברטס – הדמות הראשית של הסדרה. גרה בבית החלומות יחד עם משפחתה וחיות המחמד שלה. מאוהבת בקן. ברבי "ברוקלין" רוברטס – חברתה הטובה של מאליבו. עברה מברוקלין למאליבו יחד עם משפחתה. פגי – פגסוס קסומה אותה מוצאות מאליבו וברוקלין. בעלת יכולת להגשים משאלות. רוקי הגליף – האנטגוניסט הראשי של העונה הראשונה. רוצה לחטוף את פגי על מנת שתגשים לה את משאלתה לקבל כנפיים. ג'ורג' רוברטס – אביה של מאליבו. יוצר סרטים תיעודיים. מרגרט רוברטס – אמה של מאליבו. מהנדסת מחשבים. סקיפר רוברטס – אחותה הבכורה מבין אחיותיה הצעירות של מאליבו. סרקסטית וחובבת מוזיקה. סטייסי רוברטס – אחת מהאחיות של מאליבו. צעירה וספורטיבית. צ'לסי רוברטס – אחותה הקטנה של מאליבו. מלאת דמיון. סימון רוברטס – אמה של ברוקלין. טייסת. קלווין "קל" רוברטס – אביה של ברוקלין. אדריכל. קן קרסון – חבר ילדות של מאליבו ושכן שלה, אשר מאוהב בה. ניקי – אחת מחברותיה הטובות של מאליבו. אוהבת אופנה. תרזה – אחת מחברותיה הטובות של מאליבו. עובדת בחנות מזון לחיות מחמד. רנה – אחת מחברותיה הטובות של מאליבו. דייזי – אחת מחברותיה הטובות של מאליבו. הדיבוב המקורי בוים על ידי ג'ין וסילארוס. "ברבי: מגע של קסם", במסד הנתונים הקולנועיים IMDb (באנגלית) "ברבי: מגע של קסם", באתר נטפליקס "ברבי: מגע של קסם", באתר Metacritic (באנגלית) ברבי: מגע של קסם, במיזם "אישים" לתיעוד היצירה הישראלית בי ג'יי קולאנג'לו, Barbie: A Touch Of Magic Is The Perfect Streaming Chaser For The Gerwig Generation, באתר Film/‏, 16 בספטמבר 2023
תילי הקבורה מתקופת קאיה

תילי קבורה מתקופת קאיה (בקוריאנית: 가야고분군, באנגלית: Gaya Tumuli) הם קבוצה של שבעה אתרים ארכאולוגיים בדרום קוריאה הדרומית שבהם יש מתחמים של רגמים של משפחות האצולה של קונפדרציית קאיה, המתוארכים בין אמצע המאה הראשונה לשלהי המאה השישית. שבעת האתרים הוכרזו כאתר מורשת עולמית ונוספו לרשימת אתרי המורשת העולמית של אונסק"ו ב-17 בספטמבר 2023 במהלך המושב ה-45 של ועדת המורשת העולמית בריאד בערב הסעודית. בהסבר להחלטה נאמר: "נכס סדרתי זה כולל אתרי בתי קברות ארכאולוגיים עם תילי קבורה המיוחסים לקונפדרציית קאיה, שהתפתחה בחלק הדרומי של חצי האי הקוריאני מהמאה ה-1 עד המאה ה-6 לספירה. באמצעות תפוצתם הגאוגרפית ומאפייני הנוף, סוגי הקבורות והפריטים שנמצאו בקברים, מעידים בתי הקברות על השיטה הפוליטית הייחודית של קאיה שבה הישויות הפוליטיות השונות התקיימו כאוטונומיות שוות פוליטית תוך שיתוף במאפיינים תרבותיים. הכנסת צורות חדשות של קברים והתעצמות ההיררכיה המרחבית באתרי הרגמים משקפים את השינויים המבניים שחוותה חברת קאיה במהלך ההיסטוריה שלה." בכל אתרי הרגמים נקברו רק בני השכבה השלטת, כשהמאפיין המשותף לכולם שהם נבחרו במרכז הישות הפוליטית על מקום גבוה, שממנו היו יכולים להשקיף על נתיניהם, כשקברות השליטים קרובים לפסגה. כולם כוללים סוג ייחודי של תא קבר המכונה "קבורת חדר מחופה באבן מסוג קאיה". סוג מסוים של כלי חרס טקסיים, המכונה כלי חרס בסגנון קאיה, נמצא גם בכל שבעת בתי הקברות. עם זאת, יש הבדלים אזוריים ספציפיים לכל ישות במבנה תא הקבר ובסגנון כלי החרס שבו. מהישות שהשאירה אחריה את תילי הקבורה המכונה קונפדרציית קאיה לא שרדו רישומים שתיעדו את ההיסטוריה שלה, והמידע שיש עליה כיום מגיע ממסמכים שנכתבו עליה על ידי בני תקופתה במקומות אחרים או ממדינות שקמו אחר-כך במזרח אסיה. ממסמכים אלו עולה שבין המאה הראשונה לספירה למאה השישית הייתה קבוצה של ערי מדינה קטנות שהיו מאוחדות בצורה רופפת בחלק הדרומי של חצי האי קוריאה. חיזוק למידע זה מגיע מגוף המחקר הארכאולוגי ההולך וגדל שהראה כי בחלק זה של חצי האי הקוריאני הייתה ציוויליזציה ותרבות ייחודית. ציוויליזציה זו גבלה בממלכות שילה (אנ') ופקצ'ה (אנ'). ישויות אלו קמו באגני היובלים של הנהר נקדונג (אנ'), ואף שכל ישות הייתה לכאורה מבודדת היו קשרים ביניהן ומחוץ להן. רקע גאוגרפי זה אפשר לישויות ליהנות מאוטונומיה יחסית במקביל לשיתוף במאפיינים תרבותיים ובסופו של דבר התפתחות של ציוויליזציה הומוגנית. קאיה הופיעה לראשונה באזורים הסמוכים לחלקו התחתון של הנהר נקדונג במאה הראשונה ובהדרגה התפשטתה צפונה מהמאה השנייה עד המאה הרביעית. הישויות הבולטות של קאיה היו קומגוואן גאיה (אנ'), ארא גאיה (אנ') וטאראגוק. במהלך המאות החמישית והשישית התרחב מעגל ההשפעה של קונפדרציית קאיה צפונה והגיע לגבולות של ממלכת שילה במזרח ושל ממלכת פקצ'ה במערב. בתקופה זו הופיעו הישויות טאגאיה (אנ') בצפון, סוגאיה בחוף הדרומי, קימונגוק במערב ופיהווה גאיה (אנ') במזרח. קומגוואן גאיה הייתה מרכז הקונפדרציה בתקופה הראשונה וטאגאיה בתקופה השנייה. בסופו של דבר לא החזיקו הישויות מעמד מול עוצמתה של ממלכת שילה והן נטמעו בה בהדרגה בעקבות מסעות כיבושים. טאגאיה נכבשה אחרונה בשנת 562. מדיה וקבצים בנושא תילי הקבורה מתקופת קאיה בוויקישיתוף Nomination Text = UNESCO site Gaya Tumuli Nomination text, Page 93 Nomination text, Page 81 Nomination text, Page 77 Daeseong-dong Tumuli Marisan Tumuli Nomination text, Page 143 Jisan-dong Tumuli Goseong Songhak-dong Tumuli Yugok-ri and Durak-ri Tumuli Gyo-dong and Songhyeon-dong Tumuli
מרטין וטקאל

מרטין וטקאל (באסטונית: Martin Vetkal; נולד ב-21 בפברואר 2004 בטאלין שבאסטוניה) הוא כדורגלן אסטוני המשחק בעמדת הקשר האחורי במחלקת הנוער של רומא ובנבחרת אסטוניה. וטקאל גדל במחלקת הנוער של טאלינה קאלב, ובשנת 2019 החל לשחק בקבוצה הבוגרת של המועדון במסגרת ליגת העל האסטונית. ב-27 באוגוסט 2020 חתם ברומא מהסרייה א', והחל לשחק במחלקת הנוער של המועדון. ב-13 באוקטובר 2023 ערך וטקאל את הופעת הבכורה שלו בנבחרת אסטוניה, בהפסד 0–2 לנבחרת אזרבייג'ן במסגרת מוקדמות יורו 2024. מרטין וטקאל, ברשת החברתית אינסטגרם מרטין וטקאל, באתר Transfermarkt מרטין וטקאל, באתר Soccerway מרטין וטקאל, באתר FootballDatabase.eu Eesti jalgpallitalent sõlmis AS Romaga profilepingu באתר Postimees, ‏ 27 באוגוסט 2020 (באסטונית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרטין וטקאל".
דניאל אניימבה

דניאל פרנסיס אניימבה (באנגלית ובדנית: Daniel Francis Anyembe; נולד ב-22 ביולי 1998 באסביירג שבדנמרק) הוא כדורגלן קנייתי-דני המשחק בעמדת הבלם בקבוצת ויבורג מליגת העל הדנית ובנבחרת קניה. אניימבה גדל במחלקת הנוער של אסביירג. הוא ערך 100 הופעות במדי הקבוצה הבוגרת של המועדון במסגרת ליגת העל הדנית וליגת המשנה הדנית, בהן הבקיע שער אחד. ב-17 ביולי 2021 חתם על חוזה לארבע שנים בוויבורג מליגת העל הדנית. אניימבה שיחק בנבחרות הצעירות של דנמרק. ב-28 במרץ 2023 ערך את הופעת הבכורה שלו בנבחרת קניה, בהפסד 1–2 לנבחרת איראן במשחק ידידות. דניאל אניימבה, באתר Transfermarkt דניאל אניימבה, באתר Soccerway דניאל אניימבה, באתר National Football Teams דניאל אניימבה, באתר FootballDatabase.eu VFF henter Daniel Anyembe באתר הרשמי של ויבורג, 17 ביולי 2021 (בדנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל אניימבה".
אדם נורו

אדם נורו (באנגלית: Adam Nourou; נולד ב-12 בדצמבר 2002) הוא שחקן צרפתי, הידוע בעיקר בזכות תפקידו בכיכובו בסרט "אדו" (2020). בשנת 2021 הוא זכה בפרס גויה בקטגוריית "השחקן החדש הטוב ביותר". הוא השחקן כהה העור הראשון שזכה בפרס זה. כמו כן, הועמד לפרס CEC בקטגוריית "שחקן פורץ דרך". בהמשך הקריירה שלו, הוא גילם את בילאל בסדרה "אליטה" מ-2022 (עונה 5–6). אדם נורו, ברשת החברתית אינסטגרם אדם נורו, במסד הנתונים הקולנועיים IMDb (באנגלית) Adú, 2020-06-30, נבדק ב-2023-10-23 Efe, Adam Nourou, primer actor negro en ganar un Goya, elperiodico, ‏2021-03-07 (בספרדית) Adam Nourou | Actor, IMDb (באנגלית אמריקאית) Elite : L'acteur français Adam Nourou rejoint le casting de la saison 5, Kifim (בצרפתית)
משלחת מס' 30 לתחנת החלל הבין-לאומית

משלחת מס' 30 (באנגלית: Expedition 30) הייתה משלחת לתחנת החלל הבין-לאומית שפעלה במשך 157 ימים, מ-21 בנובמבר 2011 ועד ל-27 באפריל 2012. מפקד המשלחת היה דניאל ברבנק מארצות הברית. פעילות המשלחת החלה ב-21 בנובמבר 2011 עם עזיבת חללית סויוז TMA-02M בה היה מפקד המשלחת מס' 29 מייקל פוסום וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 29. ב-21 בדצמבר בוצע תצפית על שביט C/2011 W3 והתגלה שהיא גדולה מהצפוי. ב-23 בדצמבר לתחנת החלל הגיע חללית סויוז TMA-03M עם 3 חברי המשלחת החדשים. היא התחברה למודול "ראסווט". בתחילת ינואר 2012 התברר שקיימת בעיה טכנית עם שיגור חללית סויוז TMA-04M ולכן משך פעילות המשלחת הוערך בכחודש עד לאפריל 2012. ב-23 בינואר 2012 מתחנת החלל התנתקה חללית מטען פרוגרס M-13M שהייתה מחוברת למודול "פירס" מאוקטובר. היא נשרפה בכניסה לאטמוספירה. ב-25 בינואר מחללית מטען שוחרר למסלול לוויין "צ'יביס M" שהגיע לתחנת החלל בחללית מטען "פרוגרס M-13M" ב-28 בינואר לתחנת החלל הגיע חללית מטען פרוגרס M-14M שהתחברה למודול "פירס". החללית הביאה כ-2,669 ק"ג אספקה. היא עזבה את תחנת החלל ב-19 באפריל 2012. ב-16 בפברואר שקאפלרוב וקונוננקו ביצעו פעילות חוץ-רכבית. במהלך המשימה בוצע העברת מנוף למיקום חדש ו-2 ניסויים מדעים. משך הפעילות הייתה קצת מעל ל-6 שעות. ב-23 במרץ לתחנת החלל הגיע חללית מטען ATV 3 אדוארדו אמלדי שהתחברה למודול "זבזדה". החללית הביאה כ-5,356 ק"ג אספקה. היא עזבה את תחנת החלל בספטמבר 2012. ב-19 באפריל חללית מטען "פרוגרס M-14" נותקה מתחנת החלל. מספר ימים היא טסיה במסלול סביב כדור הארץ תוך ביצוע תצפיות מדעיות. לאחר מכך החל תהליך ירידה ממסלול ושריפה באטמוספירה. ב-22 באפריל לתחנת החלל התחברה חללית מטען פרוגרס M-15M שהתחברה למודול "פירס". החללית הביאה כ-2,300 ק"ג אספקה. היא עזבה את תחנת החלל ביולי 2012. ב-27 באפריל ברבנק, שקאפלרוב ואיוונישין נכנסו לחללית סויוז TMA-22 וחזרו לכדור הארץ. אחריות על תחנת החלל עברה למשלחת מס' 31. חברי המשלחת ביצעו מספר רב של ניסויים מדעים בתחומים שונים. אתר האינטרנט הרשמי של משלחת מס' 30 לתחנת החלל הבין-לאומית מדיה וקבצים בנושא משלחת מס' 30 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 30 בתחנת החלל הבין-לאומית תיאור פעילות של הצוות הרוסי בתחנת החלל תיאור פעילות חללית אספקה ATV-3 תאיור פעילות חללית אספקה פרוגרס M-13M תאיור פעילות חללית אספקה פרוגרס M-14M תאיור פעילות חללית אספקה פרוגרס M-15M תיאור פעילות לוויין צ'יביס M
אינטרנציונל

אינטרנציונל (International) "בינלאומי" בשפות רבות. בעברית מקובלת לעיתים גם ההגייה האנגלית אינטרנשיונל. האם התכוונתם ל... אינטרנציונל (הגייה בגרמנית, בצרפתית ובעוד שפות) "האינטרנציונל" - המנון פועלים בינלאומי האינטרנציונל הראשון – הסתדרות פועלים בינלאומית שייסד קרל מרקס האינטרנציונל השני – ארגון שהמשיך את דרכו של האינטרנציונל הראשון קומינטרן (האינטרנציונל השלישי) - האיגוד הבינלאומי של המפלגות הקומוניסטיות האינטרנציונל הרביעי – ארגון שהוקם בידי לאון טרוצקי כאלטרנטיבה לקומינטרן האינטרנציונל הסוציאליסטי – האיגוד הבינלאומי של מפלגות סוציאל-דמוקרטיות אינטרנשיונל (הגייה באנגלית) דנה אינטרנשיונל – שם הבמה של הזמרת הישראלית שרון כהן מיס אינטרנשיונל (תחרות יופי) – תחרות יופי בינלאומית מיס אינטרנשיונל – תחרות מקצועית למפתחות גוף שנערכת על ידי הפדרציה הבינלאומית של פיתוח הגוף אינטרנשיונל (משאית) – דגם של משאיות של חברת NAVYSTAR שברולט סדרה AC אינטרנשיונל – מכונית אשר יוצרה ב-10 צורות גוף שונות, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בשנת 1929 בארצות הברית, יפן, דרום אפריקה, ארגנטינה ובלגיה אינטרנסיונל (הגייה בפורטוגזית) אינטרנסיונל – קבוצת כדורגל ברזילאית
סויוז TMA-03M

סויוז TMA-03M (ברוסית: Союз TMA-03M) היא חללית סויוז ששוגרה לחלל ב-21 בדצמבר 2011 מקוסמודרום בייקונור ונחתה ב-1 ביולי 2012. החללית שוגרה למפגש עם תחנת החלל הבינלאומית כשעל סיפונה 3 אנשי צוות. רוסיה אולג קונוננקו - מפקד הולנד אנדרה קויפרס - מהנדס טיסה ארצות הברית דונלד פטיט - מהנדס טיסה רוסיה יורי מלנצ'נקו - מפקד ארצות הברית סוניטה ויליאמס - מהנדסת טיסה יפן אקיהקו הושידה - מהנדס טיסה חללית "סויוז TMA-03M" שוגרה ב-21 בדצמבר 2011 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית ב-23 בדצמבר והתחברה למודול "ראסווט". באותה עת בתחנת החלל שהתה משלחת מס' 30 בפיקוד דניאל ברבנק. צוות החללית הצטרף למשלחת שהורחבה בעקבות כך ל-6 חברים. בהמשך צוות החללית עבר למשלחת מס' 31. "סויוז TMA-03M" נשארה מחוברת לתחנת החלל כחללית חירום. ב-1 ביולי 2012 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן. מדיה וקבצים בנושא סויוז TMA-03M בוויקישיתוף אשכול כתבות בנושא סויוז TMA-03M, באתר "הידען" מידע על הטיסה תיאור המשימה סויוז TMA-03M, ברשת החברתית אקס (טוויטר)
סויוז TMA-04M

סויוז TMA-04M (ברוסית:Союз TMA-04M) היא חללית סויוז ששוגרה לחלל ב-15 במאי 2012 מקוסמודרום בייקונור ונחתה ב-17 בספטמבר 2012. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 31 לתחנת החלל הבין-לאומית. רוסיה גנאדי פדאלקה - מפקד הולנד סרגיי רווין - מהנדס טיסה ארצות הברית ג'וזף אקבה - מהנדס טיסה רוסיה אולג נוביצקי - מפקד רוסיה יבגני טארלקין - מהנדס טיסה ארצות הברית קווין פורד - מהנדס טיסה בינואר 2012 יחידת הנחיתה של החללית לא עברה בדיקות ולכן סוכם לדחות את השיגור למאי 2012. חללית "סויוז TMA-04M" שוגרה ב-15 במאי 2012 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית ב-17 במאי והתחברה למודול "פואיסק". באותה עת בתחנת החלל שהתה משלחת מס' 31 בפיקוד אולג קונוננקו. צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 32 "סויוז TMA-04M" נשארה מחוברת לתחנת החלל כחללית חירום. ב-17 בספטמבר 2012 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן. ניתוק החללית מתחנת החלל סימן סיום פעילות משלחת מס' 32 לתחנת החלל הבין-לאומית. יחידת נחיתה של החללית מוצבת כיום בבניין האוניברסיטה הטכנית הממלכתית של מוסקבה ע"ש באומן. מדיה וקבצים בנושא סויוז TMA-04M בוויקישיתוף אשכול כתבות בנושא סויוז TMA-04M, באתר "הידען" מידע על הטיסה תיאור המשימה
ברבנק (פירושונים)

האם התכוונתם ל... ברבנק – עיר בקליפורניה ברבנק (אילינוי) – עיר באילינוי אישים דניאל ברבנק – אסטרונאוט אמריקאי לותר ברבנק – בוטניקאי וגנן אמריקאי, מחלוצי האגרונומיה
מאיר שלזינגר

הרב מאיר שלזינגר (נולד ב-1933) הוא רב וראש ישיבה ישראלי, כיהן כרב קיבוץ שעלבים, מייסד ישיבת שעלבים וראש הישיבה הראשון. נולד בברלין שבגרמניה בשנת 1933 לרופא ועסקן הציבור ד"ר פאלק שלזינגר. כשהיה בן חודשיים עלתה משפחתו לארץ ישראל והתיישבה בירושלים, שם עזר אביו לד"ר משה וולך בניהול בית החולים שערי צדק, ולימים ניהל בעצמו את בית החולים. היה חניך תנועת עזרא, ובבגרותו יצא לשליחות מטעמה בשווייץ, בריטניה, הולנד, לוקסמבורג ובלגיה והיה חבר נשיאות התנועה. למד בבית הספר חורב בירושלים, ולאחר מכן בישיבת קול תורה, שם נעשה תלמידו המובהק של הרב שלמה זלמן אוירבך. למד שנה אחת בבאר יעקב. במקביל ללימודיו, הדריך בתנועת עזרא והשלים תעודת בגרות. התגייס לצה"ל והצטרף לגרעין הנח"ל של חברי תנועת עזרא שהקים את קיבוץ שעלבים (שנקרא אז "שלהבת"). לבקשת חברי הקיבוץ שישמש כרבם, למד בישיבת פוניבז' והוסמך לרבנות, ובפברואר 1957 התמנה לרב הקיבוץ, לצד עבודתו ברפת ובענף הצאן. המשיך ללמוד שנים רבות מפי הרב יעקב אדלשטיין. ב-1961 הקים בקיבוץ את ישיבת ההסדר שעלבים ועמד בראשה. הוא הקים בישיבה מחלקה לבני חו"ל, ונסע בעצמו לגייס תלמידים אליה. נהג ללמד את נערי קיבוצי הסביבה לקראת בר המצווה. ב"מלחמת הטרקטורים" ב-1965, התיר לבני הקיבוץ לחרוש את שדות הקיבוץ בשנת השמיטה ובשבת, בשל המאבק על הגבולות עם הירדנים, ואף שכנע את הרב הראשי לצה"ל אלוף שלמה גורן לבוא אל הקיבוץ ביום שישי כדי ולבחון את המצב, דבר שהוביל לתמיכת הרב גורן בפסק ההלכה. בשנת 1988 פרש מרבנות הקיבוץ (החליפו הרב אהרן מרצבך) ומראשות הישיבה (החליפו אל"ם הרב אברהם אבידן). לקט מאמרים – בהוצאת ישיבת שעלבים, תשל"ה. נשוי לאסתר לבית לבינשטיין. בתו חגית נשואה לרב אוריאל לביא. בנו פרופ' יחיאל שלזינגר הוא מנהל בית החולים לילדים על שם וילף במרכז הרפואי שערי צדק. אחותו היא המשפטנית פרופ' רות קנאי. גיסיו הם חתן פרס נובל לכלכלה, פרופ' ישראל אומן והמתמטיקאי פרופ' יקר קנאי ממכון ויצמן למדע, לשעבר נשיא האיגוד הישראלי למתמטיקה. יצחק יעקבי, מדיר צאן לכס הרבנות, דבר, 12 בפברואר 1960 מאמרים של הרב מאיר שלזינגר, באתר ספריית אסיף הרב מאיר שלזינגר, כניסה מחושבת לסיכון - היבט הלכתי, מתוך הכינוס השנתי הראשון לרבנים ולרפורים בנושא "גינקולוגיה, פוריות ויילודים לאור ההלכה, פסח תשנ"ב אפריל 1992, באתר דעת. הרב מאיר שליזנגר, חלק א, חלק ב הספד על הרב יהודה עמיטל באתר יוטיוב. הרב מאיר שלזינגר, הזיו, ההוד וההדר, הספד על הרב אהרן ליכטנשטיין, בתוך: המעיין, גיליון תמוז תשע"ה הרב מאיר שלזינגר, הרהורים על חיבת הארץ, בתוך: המעיין גיליון תמוז תש"פ הרב שלזינגר חזר מביקור בקהילות אירופה, שערים, 18 בספטמבר 1960 מועצת "עזרא" דנה בדרכים להעלאת הרמה החינוכית, שערים, 12 בפברואר 1958 נפתלי קראוס, רבנים של פלדה, מעריב, 29 בפברואר 1988 הרב מאיר שלזינגר שליט"א הוכתר לרבה של "שלהבת", שערים, 11 בפברואר 1957 כיצד מילדים פרה בשבת?, הצופה, 29 בנובמבר 1962 יצחק יעקבי, בחפץ חיים מנסים לפתור בעית השמיטה, דבר, 7 בפברואר 1958 נפתחה הישיבה בקיבוץ שעלבים, הארץ, 29 באוגוסט 1961 החברה והפרט, היום, 9 בפברואר 1966 מיכה לימור, השנה - אין זורעים ואין שותלים בקיבוץ שעלבים, מעריב, 19 באוקטובר 1965 מיכה לימור, הרבנים התירו העבודה בשבת, מעריב, 31 באוקטובר 1965 חיים פיקרש, לפי הדין חרשנו אדמתנו בעצם יום השבת, הצופה, 22 באפריל 1966 ההיתר מתבסס על תלמוד בבלי, מסכת עירובין, דף מ"ג, עמוד א' הרב מיכאל ימר, שאלה שבועית: מלחמת הטרקטורים, באתר ישיבת שעלבים
תשע קריאות תלמודיות

תשע קריאות תלמודיות הוא חיבור תלמודי-פילוסופי מאת עמנואל לוינס שיצא לאור בעברית בשנת 2001. הספר תורגם לעברית על ידי דניאל אפשטיין. בשנים שלאחר מלחמת העולם השנייה פגש עמנואל לוינס את מר שושני, חכם יהודי מסתורי ששהה באותה עת בצרפת, ולימד אותו לראשונה תלמוד. לוינס העריץ את 'מר שושני' עד סוף ימיו ואמר עליו כך: "כשהיה מלמד לא היה מונח ספר לפניו. הוא ידע הכול בעל פה, וכשהייתי מפענח בקושי את האותיות הקטנות בתוספות, הוא היה מפסיק אותי: 'אתה שם, בסוף השורה דילגת על מילה' … היה למר שושני כח דיאלקטי בלתי רגיל: כמות המושגים שהיה מסוגל לתפוס ולהרכיב בבת אחת הייתה משאירה רושם של פראות, בתגליותיה הבלתי צפויות". לוינס למד ממנו בצורה אינטנסיבית במשך כמה שנים עד שזה נעלם. משנת 1957 לוינס הוזמן להרצות באופן קבוע בכנס השנתי לאינטלקטואלים היהודים בצרפת, שאורגן על ידי אדמון פלג וליאון אלגזי, והחל מהכנס השלישי (1960) הציג את "הקריאות התלמודיות" שלו. למרות נטייתו לתחום זה, הוא מעולם לא טען שהוא "תלמודיסט", כלומר אמן התלמוד, אלא "חובבן, עם כל הקונוטציה החביבה של המושג". ה"קריאות" שכונסו במהדורה העברית יצאו במקור בשני קבצים נפרדים: "ארבע קריאות תלמודיות" (1968) שכינס את השיעורים בין השנים 1963- 1966 ו"מן המקודש לקדוש: חמש קריאות תלמודיות חדשות" (1977) שכינס את השיעורים בין השנים 1969 - 1975. בנוסף בספרו חירות קשה, שראה אור ב־1963 בהוצאת Michel Albin, מופיעים שני שיעורים תלמודיים נוספים, שניתנו בשנים 1961 ו־1962. בשנת 2004 יצא לאור בעברית ספר נוסף בשם קריאות תלמודיות חדשות. הקריאות התלמודיות היו מבוססות על סוגיות אגדיות שונות בתלמוד. ולעיתים עסקו גם בסוגיות אקטואליות כמו הוויכוח ב-1963 לגבי היחס לדמותו של מרטין היידגר, פילוסוף גרמני ידוע שתמך בנאצים. עמנואל לוינס, הקדמה ל"ארבע קריאות תלמודיות" ומבוא ל"מן המקודש לקדוש: חמש קריאות תלמודיות חדשות", תרגמה מצרפתית: רמה איילון, בתוך: זהויות, 5, 2014, הוצאת מכון ון ליר, עמודים 31 ־ 44. אליזבט גולדוין, רווח בין האותיות - שעוריו התלמודיים של לוינס: התאמה בין תוכן וצורה, הוצאת הקיבוץ המאוחד, 2011. חנוך בן פזי, הקריאות התלמודיות — פילוסופיה או פרשנות דתית: "הספרות התלמודית" מבעד לעיניים של לוינס, דעת: כתב-עת לפילוסופיה יהודית וקבלה, חורף תש"ע, באתר JSTOR רון מרגולין, קריאותיו התלמודיות של עמנואל לוינס — אורות וצללים, מדעי היהדות, תשס"ג - תשס"ד, באתר JSTOR שמואל ויגודה, העיונים התלמודיים של עמנואל לוינס על רקע זרמים בפילוסופיה ובהגות היהודית במאה העשרים, עבודת גמר (מ"א) באוניברסיטה העברית, 1996 יהונתן עץ-חיים, קריאה חירשת בתלמוד, באתר הארץ, 18 באפריל 2002 יאיר שלג, אופנת לוינס, באתר הארץ, 15 במאי 2002 אדמיאל קוסמן, אל תשימו לב ליהודים, היהדות היא דבר נפלא, באתר הארץ, 4 ביוני 2002 רבקה יפה, תשע קריאות תלמודיות - עמנואל לוינס, באתר ynet, 6 באוקטובר 2004 ז'ואל הנסל, להיחשף לסגנון המיוחד של עמנואל לוינס, באתר הארץ, 16 בינואר 2015
צ'אנדרה שקאר

צ'אנדרה שקאר (בהינדי चन्द्रशेखर;‏ 17 באפריל 1927 – 8 ביולי 2007) היה פוליטיקאי הודי שכיהן כראש ממשלת הודו השמיני מנובמבר 1990 עד יולי 1991. שקאר נולד כצ'אנדרה שקאר סינג נולד בכפר איברהמטיי במחוזות המאוחדים של אגרה ואוטרה (אנ') ב-17 באפריל 1927 למשפה מקאסטה עליונה. למרות זאת, הוא נטש בצעירותו את המעמד והפסיק להשתמש בשם המשפחה סינג, שזיהה אותו עם הקאסטות העליונות, כשהוא משתמש בשמו הפרטי בלבד. שקאר למד פוליטיקה באוניברסיטת אללהאבאד ב-1950-1. בשנות החמישים הצטרף שקאר לתנועה הסוציאליסטית והיה חבר במפלגה הסוציאליסטית באוטר פרדש. ב-1962 נבחר שקאר לרג'יה סבהה, וב-1965 עבר לקונגרס הלאומי ההודי. ב-1969 החל להוציא עיתון בשם Young India (הודו הצעירה) ב-1969, שיצא עד לתקופת החירום. למרות חברותו בקונגרס הוא נעצר במהלך מצב החירום שהנהיגה אינדירה גנדי ב-1975, ולאחר שחרורו ב-1977 היה ממייסדי מפלגת ג'נטה. הוא נבחר ללוק סבהה בבחירות ב-1977 ושוב ב-1980, אך הפסיד את מושבו בבחירות ב-1984. הוא נבחר לנשיא המפלגה ב-1977 ושימש בתפקיד עד 1988. בבחירות הכלליות ב-1989 התמודד שקאר על מושב בלוק סבהה בשני מחוזות בחירה: בהליה באוטר פרדש ומהרג'אני בביהאר. הוא נבחר בשניהם, והחליט לכהן מטעם בהליה. שקאר היה לראש ממשלת הודו לאחר התמוטטות ממשלת ו. פ. סינג בעקבות הסרת תמיכת מפלגת העם ההודית בממשלתו בעקבות סכסוך איודיה. ב-7 בנובמבר פרש ממפלגת ג'נטה דאל והקים מפלגה בשם סמג'אוודי ג'נטה דאל (אנ') (ג'נטה דאל הסוציאליסטית), בסיעה בת כ-50 חברי הלוק סבהה, שנתמכה מבחוץ על ידי הקונגרס הלאומי ההודי שהחזיק כ-210 חברים. בעקבות השבעתו ואמירתו כי ידאג לאפליה מתקנת עבור בני הקאסטות הנמוכות, פרצו מהומות בהם נהרגו כ-150 בני נוער מקאסטות גבוהות. ב-6 במרץ 1991 הודיע שקאר על התפטרותו מתפקיד ראש הממשלה, באומרו כי הוא אינו מסוגל לנהל יותר את הממשלה בעקבות מיניפולציות מצד ראש הממשלה לשעבר רג'יב גנדי, לאחר שמלפגת הקונגרס החרימה את ישיבות הפרלמנט בדרישה לענישת האחראי למעקב שביצעו שני שוטרים אחר ביתו של רג'יב גנדי. שקאר המשיך לכהן כראש ממשלת מעבר עד להשבעת פ"ו נרסימהה ראו לראש ממשלת הודו ב-21 ביוני 1991. לאחר שתמה כהונתו כראש הממשלה, המשיך שקאר לכהן בלוק סבהה עד מותו ב-2007. שקאר מת ב-8 ביולי 2007, וגופתו נשרפה לגדות נהר יאמונה. שקאר היה נשוי לסמת' ונולדו להם שני בנים. מדיה וקבצים בנושא צ'אנדרה שקאר בוויקישיתוף צ'אנדרה שקאר, באתר אנציקלופדיה בריטניקה (באנגלית) Shri Chandra Shekhar, משרד ראש ממשלת הודו (באנגלית) India rebel cast in now mold, The Pittsburgh Press, ‏9 בנובמבר 1990 (באנגלית) Shri Chandra Shekhar, משרד ראש ממשלת הודו (באנגלית) India's prime minister resings, The Free Lance-Star, ‏6 במרץ 1991 (באנגלית) Ballia move for recall of Shekher, The Indian Exsprres, ‏6 ביוני 1990 (באנגלית) New leader of India gets 'grim' task, Eugene Register-Guard, ‏10 בנובמבר 1990 (באנגלית) ראש ממשלת הודו התפטר: אני לא בובה של מפלגת הקווגרס רג'יב גאנדי מנסה להקים ממשלה, חדשות, 7 במרץ 1991